মহম্মদপুর (মাগুরা) থেকে মাহাবুব ইসলাম উজ্জ্বলঃ সারাদেশের ন্যায় মাগুরার মহম্মদপুরে নানা কর্মসূচীর মধ্যদিয়ে যথাযোগ্য মর্যাদায় ৪৭তম মহান বিজয় দিবস উদযাপন করা হয়েছে। এ উপলক্ষে প্রত্যুষে ৩১ বার তোপধ্বনির মাধ্যমে বিজয় দিবসের শুভ সূচনা করা হয়। সকাল সাড়ে ৮টায় উপজেলা কেন্দ্রীয় শহিদ মিনারে পুষ্পার্ঘ অর্পণ শেষে উপজেলার আর.এস.কে এইচ ইনস্টিটিউশন মাঠে মহম্মদপুর উপজেলা প্রশাসন, আনসার ও ভিডিপি, মুক্তিযোদ্ধা, স্কাউটস, রোভার, গার্লস গাইড ও উপজেলা পরিষদ সহ বিভিন্ন রাজনৈতিক দল, অঙ্গ সংগঠন এবং বিভিন্ন শিক্ষা প্রতিষ্ঠানের সম্মিলিত অংশগ্রহণে কুচকাওয়াজ ও শরীরচর্চা প্রদর্শন অনুষ্ঠিত হয়।